**129/2015.( IV.13.) sz. GVB határozat**

A Gazdasági és Városstratégiai Bizottság 51/2015. (II.23.) sz. határozatában foglalt, és más területek forgalmi rendjének vizsgálatáról szóló előterjesztést megtárgyalta és az alábbi döntést hozta.

1./ A Bizottság a BartókB. körút – Rohonci úti csomópont jelzőlámpás rendszer átprogramozásával kapcsolatos tájékoztatást elfogadja.

2./ A Bizottsága Paragvári u. – Horváth B. krt. csomópontjában kialakítható körforgalmú csomópontról szóló tájékoztatást elfogadja.

3./ A Bizottság a Szűrcsapó u. – Rohonci út – Bartók Béla krt. által határolt lakó-pihenő övezeten belüli utak egyirányúsításáról szóló előterjesztést megtárgyalta és a **B változat** kialakításáról döntött.

3.1./ A Bizottság felkéri a Városüzemeltetési Osztályt, hogy a jelzés rendszer kialakításáról gondoskodjon

3.2./ A Bizottság a jelzőtáblák kihelyezésének pénzügyi fedezetét a. költségvetéséről szóló 11/2015. (III.04.) számú önkormányzati rendelet 18. számú melléklet, Városfejlesztési Alap terhére biztosítja.

4./ A Bizottság a Felsőőr utcai parkolási helyzettel kapcsolatos előterjesztést megtárgyalta és a javasolt részleges megállási tilalom bevezetését támogatja. A Bizottság felkéri a Városüzemeltetési Osztályt, hogy a jelzés rendszer kialakításáról gondoskodjon.

5./ A Bizottság támogatja a Király Sportcentrumnál a Hajnóczy József utcában megállási tilalom elrendelését, kiegészítve a padkán történő megállások tiltásával együtt. A Bizottság felkéri a Városüzemeltetési Osztályt, hogy a jelzőtáblák kihelyeztetéséről gondoskodjanak.

6./ A Bizottság támogatja, hogy a Csaba úti felüljáró környezetében végzendő forgalmi rend felülvizsgálat a Zanati út – vasút – Csaba utca által határolt teljes lakóterületre kiterjedjen. Felkéri a Városüzemeltetési Osztályt, hogy az ajánlattételi felhívásban ennek megfelelően kerüljön meghatározásra a tervezési feladat.

7./ A Bizottság felkéri a Városüzemeltetési Osztályt, hogy a Bartók Béla krt. – Paragvári út – Horváth Boldizsár krt. csomópontban a körforgalom megterveztetéséről gondoskodjon.

**Felelős:** Lendvai Ferenc, a bizottság elnöke

Lakézi Gábor, a Városüzemeltetési Osztály vezetője

**Határidő:** 3-5./ 2015. május 31.

6./ az ajánlati felhívás kiírása 2015. május 31.